****

Vydáva Rím.- kat. farský úrad Kokošovce č.118, *telefón:* 77 98 118,

*email:* kokosovce@rimkat.sk

*Milujúci, milovaný a zdroj lásky*

Veľmi dobre asi poznáme slovo tajomstvo a vieme, že preň vzniká nejeden raz veľa sporov i nedorozumení. My katolíci si dnes tiež pripomíname tajomstvo, ale tajomstvo v náboženskom zmysle slova – tajomstvo Najsvätejšej Trojice. V jej mene dáva aj Pán Ježiš učeníkom poslanie: *„Iďte a učte všetky národy a krstite ich v mene Otca i Syna i Ducha Svätého.“* Tým veľmi jasne naznačil, že pravda, ktorú dobre poznáme: V Bohu sú tri osoby: Otec, Syn. Duch Svätý, neprotirečí rozumu a dáva nám dôvod na hlbokú a živú vieru v Boha, v ktorom prvý je Otec, ktorý je od večnosti, teda nepochádza od nikoho. Druhý je Syn, ktorý je zrodený z Otca pred všetkými vekmi. Tretí je Duch Svätý, ktorý od vekov vychádza z Otca i Syna. Všetky tri sú rovnaké a večné, lebo ich prirodzenosť je spoločná. Božská prirodzenosť je len jedna, len osoby sú tri. Malé prirovnanie: slnko svieti aj hreje a je len jedno slnko, hoci je v ňom svetlo, teplo a sila. Elektrina hreje, hýbe aj svieti, ale podstata je jedna – elektrický prúd. Voda je kvapalina, je aj ľad i vodná para, podstata je však iba jedna – voda. Človek. Poznáva seba, vidí do seba a miluje seba, ale ľudská duša v ňom je iba jedna. Tieto prirovnania nám môžu pomôcť ochotnejšie prijímať toto vznešené tajomstvo Najsvätejšej Trojice. Emeritný pápež Benedikt XVI. k nemu dodáva: *„Boh je láska a kde je láska, tam existuje toto troje: milujúci, milovaný a zdroj lásky.“* Toto všetko nech nás povzbudí k veľkej dôvere k Bohu, veď nie nadarmo nás Pán Ježiš dnes ubezpečuje: *„A hľa ja som s vami po všetky dni až do skončenia sveta.“* Povzbudenie môžeme nájsť aj na začiatku spĺňania prísľubu spásy, keď anjel Gabriel hovorí Panne Márii posolstvo: *„Počneš a porodíš Syna a dáš mu meno Ježiš. Duch Svätý zostúpi na teba a moc Najvyššieho ťa zatieni.“* Panna Mária toto ochotne prijala a žila v ustavičnom spojení s Bohom a to jej dodávalo silu, lásku, radosť aj dôveru. V tomto ju aj my nasledujme ako jej verné deti. *o. Pavol Gavenda*

 *Nemôžeme obsiahnuť oceán, ale môžeme doň vstúpiť. Eucharistia nás vťahuje do života Boha v troch osobách. J. Jurko*

|  |
| --- |
| F A R S K É O Z N A M Y:  * Nové počty v kostoloch: Podľa aktuálneho Covid - automatu sa náš okres zajtra dostáva do oranžovej farby. V interiéri môže byť tým pádom 25 % kapacity z celkového počtu miest na sedenie a zároveň aj 50 ľudí na státie. Veľmi pekne preto prosíme kurátorov jednotlivých kostolov, aby tieto nové počty zohľadnili a veriacich usmernili minimálne v tom, aby sa jasne vedelo koľkí si môžu sadnúť. Zároveň nás však naša občianska autorita žiada o zoznam účastníkov. Teda nezapisujeme sa dopredu, ale nech sa každý zapíše buď pred, alebo po sv. omšiach.
* Tretiaci: Katechéza *proprijímajúcich tretiakov* bude v sobotu 5. 6. o 10 h v Kokošovciach. Prosíme doneste si so sebou aj perá.
* Rodičia prvoprijímajúcich: Po mesiaci pozývame opäť našich rodičov tretiakov, resp. každého, kto sa chce niečo naučiť či povzbudiť v kresťanskej výchove na stretnutie dnešnú nedeľu 30.5. o 15 h. vo farskom kostole. Príďte všetci, dohodneme záväzný termín 1. sv. prijímania !
* Prikázaný sviatok: Vo štvrtok je prikázaný sviatok Božieho tela. Oltáriky, ani procesia po sv. omši sa konať nebude, iba eucharistická pobožnosť v kostole pri večerných sv. omšiach v stredu aj vo štvrtok.
* Prvý piatok: Spoveď podľa tabuľku na 3str., chorých v piatok 4. júna od 8 hod.
* Prvoprijímajúci: Všetkých tretiakov povzbudzujeme, aby sa nebáli aj samostatne prichádzať na sv. omše aj častejšie. Vzhľadom k svojmu veku sa nezaratúvajú do počtu zapisovaných veriacich v našich kostoloch. *Nenechajte prosím Ježiša čakať.*
* NOVÍ BIRMOVANCI: Prosíme mladých z našej farnosti, ktorí majú seriózny záujem urobiť niečo konkrétne pre svoj rast vo viere a láske k Bohu, aby sa ešte do 6. júna 2021 najneskôr prihlásili na adrese: kokosovce@rimkat.sk a potom následne im bude zaslaná elektronická prihláška, ktorú treba pravdivo vypísať, vytlačiť a osobne priniesť. Vzhľadom k malému záujmu o birmovku z oslovenej skupiny dávame možnosť prihlásiť sa aj všetkým deviatakom z  našej farnosti ! ! !
* Adorácia: 1 h pred sv. o. Kokošovce v UTO a v PIA od 16.15 h, Žehňa v STR od 17h, Dulova Ves v PIA od 16h. A na Zlatej Bani v piatok od 16.30 h.
* Poďakovanie: Ďakujem spoločenstvu veriacich z filiálky Dulova Ves za veľmi peknú prípravu aj priebeh včerajšej slávnosti 10 výr. konsekrácie kostola s p. biskupom. Nech Vás Pán bohato odmení a potešuje za Vašu lásku a službu...
* Úmysel apoštolátu modlitby na jún: Za mladých ľudí, ktorí sa s podporou kresťanského spoločenstva pripravujú na manželstvo, nech veľkodušne, vo vernosti a s trpezlivosťou vzrastajú v láske. Aby Pán štedro požehnal Slovensko mnohými kňazskými a rehoľnými povolaniami.

Pokojný poveľkonočný čas Vám prajú a žehnajú Vás +++ *kaplán Štefan a farár Ľubik* |
| BOHOSLUŽBY Farnosti KOKOŠOVCE9. týždeň Obdobia Cez rok (31.5.2021 – 6.6.2021)

|  |  |  |  |  |  |
| --- | --- | --- | --- | --- | --- |
| 31.5. | PO | *Pondelok* *9. týždňa cez rok* | KOKOŠOVCE*Sv. spoveď 6.30* | 7.00 | ZBP bohuznámej rodiny |
| DULOVA VES*Sv. spoveď 17.00* | 18.00 | Poďakovanie 70 r. Ján *č.140* |
| 1.6. | UT | *Sv. Justína, mučeníka, Spomienka* | KOKOŠOVCE*Sv. spoveď 17.00* | 18.00 | + Milena + Helena + Ladislav a ost. r. Oľhovej a Vaňušovej*č.108*  |
| 2.6. | ST | *Zo zajtrajšej slávnosti* | ZLATÁ BAŇA*Sv. spoveď 17.00* | 18.00 | ZBP Danka, Ján ,Natálka *č.67* |
| ŽEHŇA*Sv. spoveď 17.00* | 18.00 | ZBP Šimon a ost. bohoslovci  |
| 3.6. | ŠT | *Najsvätejšieho Kristovho Tela a Krvi, Slávnosť* | DULOVA VES | 8.00 | Za Boží ľud farnosti |
| 18.00 | ZBP r. Repkova a Dzvoňárova *č.117* |
| KOKOŠOVCE | 8.00 | Vlastný úmysel |
| 18.00 | ZBP Ján *č.91* |
| LESÍČEK*Sv. spoveď 16.20* | 17.00 | *Sv. omša na úmysel ordinára* |
| 4.6. | PIA | *Prvý piatok* *v mesiaci* | DULOVA VES | 18.00 | + r. Repkovej, + r. Kuklovej *č.139* |
| KOKOŠOVCE | 18.00 | + Ondrej + Mária a ost. r Semančíkovej *č.13* |
| ZLATÁ BAŇA | 17.00 | + Zuzana Furčáková *č.86* |
| ŽEHŇA | 17.00 | + Ondrej + Mária *č.13* |
| 5.6. | SO | *Zo zajtrajšej nedele* | DULOVA VES | 18.00 | ZBP Margita a r. Uhrinova a Džobanikova *č.141* |
| KOKOŠOVCE | 18.00 | Na úmysel Martina *č.134* |
| 6.6. | NE | *10. nedeľa cez rok* | DULOVA VES | 8.30  | ZBP r. Birošova *č.105* |
| KOKOŠOVCE | 8.00 | Za Boží ľud farnosti |
| 10.30 | ZBP r. Bednarčákova *č.250*  |
| ZLATÁ BAŇA | 9.15  | Poďakovanie 80 r. Anna *č.38* |
| ŽEHŇA | 10.00 | Poďakovanie 40 r. Lucia *č.112*  |
| LESÍČEK | 11.00 | *Sv. omša – úmysel od ľudí* |

*Z Vašej emailovej pošty :* Čo mi dala corona ? ? ?Dala mi nový pohľad na celý nielen môj život. Ako zdravotná sestra pracujem už nejaký ten rok, ale určite by som si nepomyslela ako aj mnoho mojich iných kolegov, že budeme čeliť neviditeľnému, ale tak nebezpečnému vírusu, ktorý prekvapil snáď každého. Nebudem tu teraz písať nejakú teóriu presviedčania, ale píšem to, čo som reálne zažila pri pacientoch, ktorí boli hospitalizovaný na Covid - oddelení. Veľmi ma bolí ak sa vždy a všade nájdu ľudia, ktorí neveria, vyvracajú názory na pandémiu, ak sa vyjadrujú že to všetko je zveličovanie, konšpirácie, či iba malá nevinná *„chripôčka“.* Sú to väčšinou tí, ktorých sa ochorenie ani ich príbuzných nedotklo. Je veľmi ťažké niekomu ten názor vyvracať. Tí, ktorí to ochorenie prekonali *(každý mal iný priebeh ochorenia)*, alebo im niekto z príbuzných či známych zomrel, tak určite by tvrdili niečo iné. Ak sa človek ocitne tvárou v tvár smrti je to už iné. Smrť je pre nás vždy veľmi tajomná a mnohí majú s nej strach. Strach, ktorý som videla v očiach mnohých pacientov. Okrem neho som vnímala veľké ticho. Čas kedy človek nebude rozprávať, keď nevládze, čas kedy rozmýšľa o svojom živote. Čas, ktorý nám ubieha veľmi rýchlo ak sme zdraví, zaneprázdnení svojou prácou. No ak nás choroba pripúta na lôžko toho času je veľmi veľa. Čo ma asi najviac prekvapilo? Bola to srdečnosť a úprimnosť týchto pacientov, ktorá im vyžarovala z očí. Našli sa aj takí, ktorí mi napriek svojmu utrpeniu povedali, že sa budú modliť za nás zdravotníkov. To je asi ten najväčší bonus pre mňa. V tých veľmi ťažkých chvíľach nám Pán zoslal pomoc prostredníctvom kňazov. Tých, ktorí utešovali, tých ktorí sprevádzali na druhý svet, tých, ktorí dávali pacientom aj personálu tu najväčšiu posilu ktorú človek môže získať - utešiteľa nášho Pána Ježiša, ktorí je tak prepotrebný v každom čase pre každého človeka. Ja osobne som veľmi vďačná mojím rodičom ktorí my dali slovom aj osobným príkladom dar viery. Vieru aj vo večný život. Kňazi nám boli nápomocní nielen v duchovnej sfére, ale pomáhali či už pri kŕmení, polohovaní, všetkých tých činností ktoré boli potrebné pri každom jednom pacientovi. Tak isto boli veľmi ústretoví a snaživí aj lekári. To veľmi ťažké obdobie nás všetkých stmelilo a vnímala som veľkú pokoru u všetkých. Bol to čas, ktorý človek len tak bežne nezažije. Pre všetkých to bola skúška psychickej a fyzickej námahy. Neviem čo ma čaká ďalej, ale viem že v mojej mysli ostanú silno vpísaní pacienti o ktorých som sa starala. Čo mi dala táto pandémia? Väčšiu vieru v Boha, jeho konkrétnu lásku a nekonečné milosrdenstvo. *farníčka Mirka* Nebeský Otče, buď v mojich myšlienkach a  daj mi múdrosť každý deň !Pane Ježišu, buď v mojom srdci a  uč ma pravej láske !Duch Svätý, posilňuj moje ramená a  daj mi silu ducha aj tela,aby som vedel niesť svoj kríž a  pomáhať aj druhým ! Amen |